Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 810/13/8806	Košice, 21.2.2014
EEČ : 2-65-71-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
    v obci Drienovec, okres XXXXX – okolie, d¨ľa 01.10.2013 okolo 18.00 hod. spoločne s maloletým M.H., nar. XXXXX sa vlámal do záhrady , ktorá je súčasťou rodinného domu č. 262 tým spôsobom, že preliezli oplotenie a obvinený  odistil neuzamknuté klietky, z ktorých  odcudzil tri králiky a z dvora odcudzil dve sliepky, ktoré vložil do plátenného vreca, spôsobiac majiteľovi XXXXX škodu vo výške 49 eur, 

lebo je nepochybné, že skutok nespáchal obvinený

Odôvodnenie:
Uznesením povereného príslušníka Obvodného oddelenia PZ v Moldave nad Bodvou sp. zn. ČVS:ORP-1305/MO-KS-2013 z 01.10.2013  bolo začaté trestné stíhanie  a následne uznesením z 13.11.2013 bolo vznesené obvinenie  ml. XXXXX za prečin  krádeže podľa § 212 ods. 2 písm. a) Trestného zákona v jednočinnom súbehu s prečinom porušovania domovej slobody podľa § 194 ods. 1 Trestného zákona na  tom skutkovom základe, že ako sa to vyššie uvádza.

    Po skončení skráteného vyšetrovania vyšetrovateľ PZ d¨ľa 07.02.2014 predložil tunajšej prokuratúre vyšetrovací spis  s návrhom na zastavenie trestného stíhania  podľa § 215 ods. 1 písm. c) Trestného poriadku. 
    
 Preskúmaním vyšetrovacieho spisu som zistila, že návrh povereného príslušníka PZ má oporu vo výsledkoch skráteného vyšetrovania. 

    V priebehu skráteného vyšetrovania sa obvinený ml. XXXXX k spáchaniu trestného činu nepriznal. 

    Maloletý svedok M.H. vo svojej výpovedi potvrdil obranu obvineného, teda že s obvineným neboli v záhrade a na dvore poškodeného  XXXXX. 

    V priebehu skráteného vyšetrovania neboli zaistené žiadne iné dôkazy, ktoré by obvineného usvedčovali zo spáchania trestného činu.

    V zmysle § 2  ods. 12 Trestného poriadku  orgány činné v trestnom konaní  a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán.

    V intenciách tohto ustanovenia Trestného poriadku je potrebné konštatovať, že je  nepochybné, že skutok nespáchal obvinený, a preto bolo rozhodnuté tak, ako sa to uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Rybovičová
prokurátorka